# Latvijas Universitātes “Duālās karjeras”

# sporta stipendiju piešķiršanas noteikumi

Izdoti saskaņā ar

LU Satversmes 5.10. punktu

Duālās karjeras politikas \_\_ punktu

1. **Vispārējie noteikumi**
	1. Latvijas Universitātes (turpmāk – LU) Duālās karjeras sporta stipendiju piešķiršanas noteikumi nosaka LU studējošo duālās karjeras stipendiju (turpmāk – stipendija) piešķiršanas mērķi un stipendijas piešķiršanas kārtību.
	2. Stipendija ir izveidota ar mērķi studiju laikā atbalstīt spējīgus, centīgus un uz izciliem sasniegumiem motivētus augsta līmeņa sportistus, vai ar sportu saistītas personas, kas studē LU.
	3. Stipendija paredzēta vienīgi LU studiju maksas segšanai un tiek piešķirta studiju maksas atvieglojuma veidā, kā atvieglojums (pilnā vai daļējā apmērā) no pretendenta izvēlētās studiju programmas studiju maksas.
	4. Stipendija tiek piešķirta studējošajam uz vienu gadu (diviem semestriem).
2. **Prasības stipendijas pretendentiem**
	1. Uz stipendiju var pretendēt persona, kas vienlaicīgi:
	2. ir imatrikulēta studijām kādā no LU studiju programmām vai plāno studēt kādā no LU studiju programmām (uz stipendijas saņemšanas brīdi personai ir jābūt imatrikulētai kādā LU studiju programmā);
	3. sporto augstā līmenī (jāizpildās vienam apakškritērijam):
		1. ir iekļauta LU komandā kādā no sporta veidiem un pārstāv LU Latvijas Republikas sporta sacensībās (augstākajā vai otrā augstākā līmeņa Latvijas čempionātā/līgā) vai augstskolu čempionātos, vai
		2. ir iekļauta Latvijas Nacionālajā izlasē (pieaugušo; U-18; U-20; U-21) vai tās kandidātu sarakstā (oficiāls izraksts no atbilstošās sporta veida federācijas) kādā sporta veidā un pārstāv LU Latvijas Republikas sporta sacensībās un/vai starptautiskajās sacensībās (noteikums par LU pārstāvēšanu Latvijas Republikas sporta pasākumos un/vai starptautiskajās sacensībās nav attiecināms uz pirmā kursa studējošajiem), vai
		3. ir iekļauts kāda komandu sporta veida Latvijas Nacionālajā izlasē (no U-18 līdz pieaugušo izlasei (ieskaitot));
	4. Uz stipendiju var pretendēt arī personas, kas pārstāv arī LU karsēju komandu.
3. **Pretendentu atlases kritēriji un stipendijas apmērs**
	1. **Lai pretendētu uz stipendiju pretendentam ir jāatbilst šo noteikumu 2. nodaļā noteiktajām prasībām.**
	2. **Pretendenta, kurš atbilst šo noteikumu 2. nodaļā noteiktajām prasībām, pieteikumus vērtē atbilstoši šajos noteikumos noteiktiem vērtēšanas kritērijiem/rādītājiem (1. pielikums);**
	3. **Kopējo stipendiju skaitu gadā un stipendiju apmēru** (pilnā vai daļējā apmērā no studiju maksas) atbilstoši piešķirtajam budžetam un pretendentu rezultātu rangam **nosaka stipendiju komisija (turpmāk – stipendiju komisija).**
4. **Pretendentu atlase**
	1. Pretendentu iesniegtos dokumentus izskatīšanai stipendiju komisijā sagatavo LU Sporta centrs, tajā skaitā informāciju par pretendentiem, kuri neatbilst šo noteikumu 2. nodaļā noteiktajām prasībām.
	2. Stipendiju komisiju, tās sastāvu (tajā skaitā priekšsēdētāju un vietnieku) apstiprina ar LU rīkojumu.
	3. Komisiju veido LU rektora deleģēts pārstāvis, LU sporta padomes priekšsēdētājs, LU Sporta centra direktors, LU Studentu padomes pārstāvis, akadēmiskā personāla pārstāvis (no LU sporta studiju programmas), kā arī sporta nozares eksperts ārpus LU.
	4. Stipendijas komisijas pārstāvis nedrīkst piedalīties tādu jautājumu lemšanā, kas var ietekmēt šīs personas, tās radinieku vai darījumu partneru personiskās vai mantiskās intereses.
	5. Stipendiju komisija ir lemttiesīga, ja sēdē piedalās vairāk nekā puse stipendiju komisijas locekļu. Stipendiju komisija savus lēmumus pieņem ar klātesošo komisijas locekļu balsu vairākumu. Stipendiju komisijas sēdes organizē LU Sporta centrs.
	6. Stipendiju komisija:
	7. izvērtē pretendentu iesniegtos dokumentus, tajā skaitā LU sporta treneru un sporta federāciju rekomendācijas un to atbilstību šajos noteikumos noteiktajiem prasībām un kritērijiem;
	8. izvērtē gadījumus, kad stipendija piešķirama personai, kurai ir ar sporta nozari saistīti īpaši nopelni LU vārda un tēla popularizēšanā un pieņem lēmumu par stipendijas piešķiršanu;
	9. savā darbā ir tiesīga pieaicināt kompetentus ekspertus (bez balstiesībām), kas stipendiju komisijas noteiktā kārtībā un termiņā sagatavo un sniedz viedokli par pretendentu iesniegtajiem dokumentiem un to atbilstību izvirzītajiem kritērijiem.

Pieaicinātie eksperti nedrīkst būt pretendenti vai tādi, kas pārstāv pretendenta intereses, vai ir saistīti ar pretendentu, piemēram, radinieki, laulātie, darījumu partneri utml. Eksperts iesniedz stipendiju komisijai apliecinājumu par interešu konflikta neesamību;

* 1. var pieprasīt pretendentiem papildus informāciju vai dokumentus;
	2. pieņem lēmumu par stipendijas piešķiršanu vai atteikumu to piešķirt;
	3. lemj par stipendijas apmēru (atvieglojums pilnā vai daļējā apmērā no studiju maksas);
	4. pēc pretendenta pieprasījuma sniedz stipendijas piešķiršanas vai tās piešķiršanas atteikuma pamatojumu;
	5. lemj par stipendijas atcelšanu, ja studējošais pārtrauc nodarboties ar sportu, neatbilst šo noteikumu 5.2. punkta prasībām vai studējošajam ir studiju parādi.
1. **Pieteikšanās stipendiju konkursam**
2. LU Sporta centrs stipendiju konkursu izsludina katru gadu jūlija mēnesī. Informāciju par stipendiju konkursu publicē LU mājaslapā.
3. Pieteikšanās stipendijai notiek četras nedēļas no konkursa izsludināšanas brīža.
4. Lēmumu par stipendijas piešķiršanu vai atteikumi piešķirt stipendiju Stipendijas komisija pieņem ne vēlāk kā 5 dienas pirms rudens semestra reģistrācijas nedēļas sākuma.
5. Rezultātus LU Sporta centrs paziņo 3 darba dienu laikā pēc Stipendiju komisijas lēmuma pieņemšanas.
6. Pieteikumi, kas saņemti pēc noteiktā termiņa netiek izskatīti.
7. Piesakoties stipendiju konkursam, pretendents iesniedz šādus dokumentus un informāciju (atbilstoši LU Sporta centra stipendiju konkursa sludinājumam pievienotiem dokumentu paraugiem):
	1. aizpildītu pieteikuma anketu (atbilstoši paraugam);
	2. dzīves aprakstu (CV );
	3. rekomendācijas no LU sporta treneriem vai sporta federācijām (brīvā formā);
	4. citus dokumentus pēc stipendijas pretendenta paša ieskatiem, kas varētu palīdzēt izvērtēt pieteikumu (brīvā formā).
8. Pēc pretendentu pieteikumu izvērtēšanas, ja stipendiju komisijai ir radušās neskaidrības, vai nepieciešama papildus informācija, tad stipendiju komisija var uzaicināt pretendentu uz interviju klātienē vai attālināti (tiešsaistē elektroniskajā vidē).
9. **Stipendijas piešķiršanas un atcelšanas kārtība**
10. Stipendiju pretendentam piešķir, pamatojoties uz stipendijas komisijas lēmumu.
11. Stipendiju konkursa rezultātus pretendentiem paziņo LU Sporta centrs.
12. Stipendija netiek izmaksāta naudā, bet tiek piešķirta, kā studiju maksas atvieglojums šo noteikumu 3. punktā noteiktajā kārtībā. Par piešķirto stipendiju (studiju maksas atvieglojumu) studējošais noslēdz vienošanos ar LU.
13. Stipendiju komisija, pamatojoties uz LU Sporta centra priekšlikumu, pēc semestra (kurā studējošais saņem stipendiju) pārskata studējošā, kam piešķirta stipendija, atbilstību šo noteikumu 5.2. punkta prasībām, kā arī gadījumos, ja studējošajam ir studiju parādi.
14. Gadījumā, ja studējošais neatbilst šo noteikumu 5.2. punkta prasībām, vai studējošajam ir studiju parādi, komisija lemj par stipendijas atcelšanu.
15. Stipendiju atceļ ar semestri, kas seko semestrim, kurā studējošais saņēma stipendiju.
16. Gadījumos, kad stipendija tiek atcelta, uz to rotācijas kārtībā (ar semestri, kad iepriekšējam stipendijas saņēmējam stipendija ir atcelta) var pretendēt nākamais pretendents, kurš atbilstoši šajos noteikumos noteiktajām prasībām un ir saņēmis nākamo augstāko vērtējumu atbilstoši vērtēšanas kritērijiem.
17. Stipendiju komisijas pieņemtos lēmumus pretendenti var apstrīdēt Augstskolu likumā noteiktajā kārtībā.